Sena frumsýnir teiknimyndina The Croods á morgun , miðvikudaginn 27. mars en samkvæmt tilkynningu frá Senu er hér um að ræða eina stærstu frumsýningu á erlendri mynd á Íslandi frá upphafi , en myndin verður sýnd í 19 kvikmyndasölum ! The Croods er ný þrívíddarteiknimynd frá Dreamworks um forsögulega fjölskyldu sem neyðist til að halda af stað í sitt fyrsta ferðalag þegar hellirinn þeirra hrynur saman . „ The Croods er eftir þá Kirk De Micco og Chris Sanders sem saman og hvor í sínu lagi eiga að baki nokkrar þekktustu teiknimyndir síðari ára eins og Aladdin , Mulan , The Lion King , Lilo og Stich og How To Train Your Dragon svo einhverjar séu nefndar af mörgum , “ segir í tilkynningu Senu . Sjáðu íslenska stiklu úr myndinni hér fyrir neðan : „ Þetta er einstaklega litrík og fyndin saga , en um leið bæði spennandi og áhrifamikil . Croods-fjölskyldan hefur búið í sama hellinum alla sína ævi enda felst helsta heillaráð fjölskylduföðurins í því að forðast allar hættur með því að prófa aldrei neitt nýtt , þar með talið að yfirgefa hellinn . Dag einn grípa örlögin og náttúran þó í taumana þegar jarðhræringar verða til þess að hellirinn hrynur saman og þar með hverfurskjólið sem Croods-fjölskyldan hefur reitt sig á alla tíð . Um leið opnast gáttir að veröldinni fyrir utan sem fjölskyldan hefur aldrei séð áður . Í fyrstu líst fjölskylduföðurnum ekkert á að halda af stað út í heiminn og kanna nýjar lendur en þar sem heimilið er horfið er um ekkert annað að velja en að finna nýtt . “ The Croods verður bæði sýnd með íslensku og ensku tali . Um íslenska talsetningu sjá þau Ingvar E. Sigurðsson , Þórunn Erna Clausen , Sigurður Þór Óskarsson , Margrét Vilhjálmsdóttir , Guðjón Davíð Karlsson , Lísa Pálsdóttir , Birgitta Björk Baldvinsdóttir og Víðir Guðmundsson . Leikstjóri er Rósa Guðný Þórsdóttir . The Croods verður frumsýnd á morgun í Smárabíói , Háskólabíói , Laugarásbíói , Egilshöll , Álfabakka og Borgarbíói Akureyri og á Ísafirði , Sauðarkróki og Akranesi yfir páskana . Leikstjórar : Kirk De Micco og Chris Sanders . Handrit : Kirk De Micco og Chris Sanders . Aðalhlutverk : Nicolas Cage , Ryan Reynolds og Emma Stone . Frumsýnd : 27. mars . Hvar : Smárabíó , Háskólabíói , Laugarásbíó , Egilshöll , Álfabakka , Ísafirði , Sauðarkróki , Akranesi og Borgarbíó Akureyri .